CELEX: 42012X0107(08)
Language: mt
Date: 2012-01-07 00:00:00
Title: L-emendi tal-2010 għar-Regolament Nru 105 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi li jikkonċernaw l-approvazzjoni ta’ vetturi maħsuba għall-ġarr ta’ merkanzija perikoluża fir-rigward tal-karatteristiċi speċifiċi tal-binja tagħhom

7.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 4/30
            
         It-testi oriġinali tan-NU/KEE biss għandhom effett legali skont id-dritt internazzjonali pubbliku. L-istatus u d-data ta’ dħul fis-seħħ ta’ dan ir-Regolament għandhom jiġu ċċekkjati fl-aħħar verżjoni tad-dokument tal-istatus NU/KEE TRANS/WP.29/343, disponibbli fuq:
   http://www.unece.org/trans/main/wp29/wp29wgs/wp29gen/wp29fdocstts.html
   L-emendi tal-2010 għar-Regolament Nru 105 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi li jikkonċernaw l-approvazzjoni ta’ vetturi maħsuba għall-ġarr ta’ merkanzija perikoluża fir-rigward tal-karatteristiċi speċifiċi tal-binja tagħhom
   Emendi għar-Regolament Nru 105 ippubblikat fil-ĠU L 230, 31.8.2010, p. 253.
   Li jinkorporaw:
   Serje ta’ emendi 05 – Data tad-dħul fis-seħħ: it-23 ta’ Ġunju 2011
   
      Emendi għat-test ewlieni tar-Regolament
   
   Il-Paragrafu 4.2, jiġi emendat biex jaqra:
   
      
                  “4.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri tiegħu (bħalissa 05 għar-Regolament kif emendat bis-serje ta’ emendi 05) għandhom jindikaw […]”
               
            
   Il-Paragrafu 5.1.1.6.3, jiġi emendat biex jaqra:
   
      “5.1.1.6.3.   Konnessjonijiet elettriċi
      Il-konnessjonijiet elettriċi bejn il-vetturi bil-mutur u l-karrijiet għandu jkollhom grad ta’ protezzjoni IP54 skont l-istandard tal-IEC 529 u jkunu ddisinjati biex jipprevjenu l-iskonnettjar aċċidentali. Il-konnessjonijiet għandhom ikunu konformi mal-ISO 12098:2004 u l-ISO 7638:2003, kif xieraq.”
   
   Il-Paragrafi 10.1 sa 10.4, jiġu emendati biex jaqraw:
   
      
                  “10.1.
               
               
                  Mid-data uffiċjali tad-dħul fis-seħħ tas-serje ta’ emendi 05, l-ebda Parti Kontraenti li tapplika dan ir-Regolament ma għandha tiċħad milli tagħti l-approvazzjoni tal-ECE skont dan ir-Regolament kif emendat mis-serje ta’ emendi 05.
               
            
                  10.2.
               
               
                  Mill-1 ta’ April 2012, il-Partijiet Kontraenti li japplikaw dan ir-Regolament għandhom jagħtu l-approvazzjonijiet tal-ECE biss jekk it-tip ta’ vettura li trid tiġi approvata tkun tissodisfa r-rekwiżiti ta’ dan ir-Regolament kif emendat bis-serje ta’ emendi 05.
               
            
                  10.3.
               
               
                  Il-Partijiet Kontraenti li japplikaw dan ir-Regolament għandhom jissoktaw jagħtu l-approvazzjonijiet u l-estensjonijiet ta’ dawn l-approvazzjonijiet għal dawk it-tipi ta’ vettura li jikkonformaw mar-rekwiżiti ta’ dan ir-Regolament, kif emendat bis-serje preċedenti ta’ emendi sal-31 ta’ Marzu 2012.
               
            
                  10.4.
               
               
                  L-ebda Parti Kontraenti li tapplika dan ir-Regolament ma għandha tiċħad l-approvazzjoni tat-tip nazzjonali jew reġjonali ta’ tip ta’ vettura approvata bis-serje ta’ emendi 05 ta’ dan ir-Regolament.”
               
            
   Ħassar il-paragrafu 10.5.
   
      L-emendi għall-Annessi
   
   L-Anness 2, il-Mudell A, jiġu emendati l-marka tal-approvazzjoni u t-test ta’ spjega taħt il-figura, biex jaqra:
   “
         
      Il-marka ta’ approvazzjoni ta’ hawn fuq […] taħt in-numru ta’ approvazzjoni 052492 u […] r-rekwiżiti tar-Regolament Nru 105, kif emendat bis-serje ta’ emendi 05.”
   
   L-Anness 2, il-Mudell B, jiġu emendati l-marka tal-approvazzjoni u t-test ta’ spjega taħt il-figura, biex jaqra:
   “
         
      Il-marka tal-approvazzjoni ta’ hawn fuq […], ir-Regolament Nru 105 inkluda s-serje ta’ emendi 05, filwaqt li r-Regolament Nru 13 diġà inkluda s-serje ta’ emendi 11.”